
Nr.  3878     din    10 .04.2023 

                                                        Referat de aprobare 

        Prezentul referat de aprobare are la bază prevederile art.6 alin(3) si art.30 alin(1) si (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului privind actualizarea preţului de vânzare  a terenurilor aferente unor construcţii cu destinaţia de garaje, aprobate spre vânzare prin HCL nr. 132/29.11.2018
         În exercitarea atribuţiilor conferite de art. 129 alin.(6) din O.U.G. nr. 57/2019 privind Codul Administrativ, Consiliul Local hotărăşte vânzarea [ ….] bunurilor proprietate privată a comunei, oraşului sau municipiului, după caz, în condiţiile legii.
Potrivit  art 364 din Codul administrativ : “ prin excepţie … în cazul vânzării unui teren aflat în proprietatea privată a statului  sau a unităţii administrativ-teritoriale pe care sunt ridicate construcţii, constructorii de bună-credinţă ai acestora beneficiază de un drept de preemţiune la cumpărarea terenului aferent construcţiilor. Preţul de vânzare se stabileşte pe baza unui raport de evaluare, aprobat de consiliul local sau judeţean, după caz”

        Având în vedere că la cererea proprietarilor de construcţii cu destinaţia de garaje din zona str. Crinului s-a aprobat vânzarea prin Hotărârea Consiliului Local nr. 132 din 29.11.2018 , iar până în prezent doar o parte dintre aceştia şi-au cumpărat terenul prin contract de vânzare-cumpărare autentificat, unii exprimându-şi interesul în cursul acestui an,

Ţinând cont de acestea se impune actualizarea preţului de vânzare - care a fost practicat  în 2018 prin realizarea unor noi rapoarte de evaluare întocmite de evaluator autorizat ANEVAR .

Propun astfel, însuşirea de către Consiliul Local  a preţului de vânzare stabilit prin noile rapoarte de evaluare pentru terenurile aferente garajelor din zona str. Crinului care au fost aprobate spre vânzare prin hotărârea de consiliu din 2018 

   Întocmit 

Cornelia Demeter 
